钦定古今图书集成/明伦汇编/氏族典/第185卷 > 《廖用贤尚友录》 > 萧承之
## 钦定古今图书集成/明伦汇编/氏族典/第185卷 > 《廖用贤尚友录》 > 萧承之

按《南齐书高帝本纪》，“高帝讳道成，字绍伯，汉相国萧
何二十四世孙也。何子酂定侯延生侍中彪，彪生公
府掾章，章生皓，皓生仰，仰生御史大夫望之，望之生
光禄大夫育，育生御史中丞绍，绍生光禄勋闳，闳生
济阴太守阐，阐生吴郡太守永，永生中山相苞，苞生
博士周，周生蛇丘长矫，矫生州从事逵，逵生孝廉休”，
休生广陵府丞豹，豹生太中大夫裔，裔生淮阴令整，
整生即丘令儁，儁生辅国参军乐子，宋昇明二年赠

威府参军，义熙中，迁扬武将军、安固、汶山二郡太守。
元嘉初，徙威烈将军、济南太守，迁辅国镇北中兵参
军，员外郎。十年，为萧思话横野府司马、汉中太守，攻
氐大破之。梁州平，转宁朔司马，入为太子屯骑校尉，
转江夏王司徒中兵参军，龙骧将军、南泰山太守，封
晋兴县五等男，迁右军将军。元嘉二十四年殂，年六
十四。